Document ID: 32001D0887

Reference:
EUR-Lex - 32001D0887 - LT
Svarbus teisinis pranešimas
|
32001D0887
Oficialusis leidinys L 329 , 14/12/2001 p. 0001 - 0002
Tarybos sprendimas2001 m. gruodžio 6 d.dėl euro apsaugos nuo klastojimo(2001/887/TVR)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 31 straipsnį ir 34 straipsnio 2 dalies c punktą,atsižvelgdama į Prancūzijos Respublikos iniciatyvą [1],atsižvelgdama į Europos Parlamento nuomonę [2],kadangi:(1) 1998 m. gegužės 3 d. Tarybos reglamentas (EB) Nr. 974/98 dėl euro įvedimo [3] nustato, kad eurais išreikšta valiuta pradedama leisti į apyvartą nuo 2002 m. sausio 1 d., ir dalyvaujančias valstybes nares įpareigoja užtikrinti atitinkamas sankcijas už euro banknotų ir monetų padirbinėjimą ir klastojimą.(2) Pirmiau minėtais aktais įtvirtintos euro apsaugos priemonės turėtų būti papildytos ir sustiprintos nuostatomis, užtikrinančiomis glaudų valstybių narių kompetentingų institucijų, Europos centrinio banko, nacionalinių centrinių bankų, Europolo ir Eurojusto bendradarbiavimą siekiant slopinti nusikaltimus, susijusius su euro padirbinėjimu.(3) 2000 m. gegužės 29 d. Taryba priėmė Pamatinį sprendimą 2000/383/TVR dėl apsaugos nuo padirbinėjimo didinimo baudžiamosiomis ir kitomis sankcijomis ryšium su euro įvedimu [4].(4) 2001 m. birželio 28 d. Taryba priėmė Reglamentą (EB) Nr. 1338/2001, nustatantį priemones, būtinas euro apsaugai nuo klastojimo [5] ir Reglamentą (EB) Nr. 1339/2001, išplečiantį Reglamento (EB) Nr. 1338/2001, nustatančio priemones, būtinas euro apsaugai nuo klastojimo, veikimą toms valstybėms narėms, kurios nėra priėmusios euro kaip bendros valiutos [6],NUSPRENDĖ:1 straipsnisSąvokosŠiame sprendime:a) "suklastoti banknotai" ir "suklastotos monetos" – banknotai ir monetos, apibūdinti Reglamento (EB) Nr. 1338/2001 2 straipsnyje;b) "euro klastojimas ir nusikaltimai, susiję su euro klastojimu" – su euru susijusios veikos, apibūdintos Tarybos pamatininio sprendimo 2000/383/TVR 3–5 straipsniuose;c) "kompetentingos institucijos" – valstybių narių paskirtos institucijos centralizuoti informaciją, visų pirma nacionalinės centrinės įstaigos, išaiškinti ir tirti euro klastojimą ir nusikaltimus, susijusius su euro klastojimu, ar už juos bausti;d) "Ženevos konvencija" – 1929 m. balandžio 20 d. Ženevoje pasirašyta Tarptautinė konvencija dėl kovos su pinigų padirbinėjimu;e) "Europolo konvencija" – 1995 m. liepos 26 d. Konvencija dėl Europos policijos tarnybos įsteigimo [7].2 straipsnisBanknotų ir monetų ekspertizėValstybės narės užtikrina, kad tiriant euro klastojimą ir nusikaltimus, susijusius su euro klastojimu:a) pagal Reglamento (EB) Nr. 1338/2001 4 straipsnio 1 dalį paskirtas ar įsteigtas Nacionalinis analizės centras (NAC) atliktų būtiną įtartinų suklastotų banknotų ekspertizę;b) pagal Reglamento (EB) Nr. 1338/2001 5 straipsnio 1 dalį paskirtas ar įsteigtas Nacionalinis monetų analizės centras (NMAC) atliktų būtiną įtartinų suklastotų monetų ekspertizę.3 straipsnisEkspertizės rezultatų persiuntimasValstybės narės užtikrina, kad NAC ir NMAC pagal 2 straipsnį atliktų ekspertizių rezultatai būtų pagal Europolo konvenciją siunčiami Europolui.4 straipsnisPareiga perduoti informaciją1. Valstybės narės užtikrina, kad Ženevos konvencijos 12 straipsnyje nurodytos nacionalinės centrinės įstaigos Europolui pagal Europolo konvenciją perduotų centralizuotą informaciją apie euro klastojimą ir nusikaltimus, susijusius su euro klastojimu, įskaitant informaciją, gautą iš trečiųjų šalių. Valstybės narės ir Europolas bendradarbiauja, kad nustatytų, kokia informacija turi būti perduodama. Šią informaciją mažiausiai sudaro duomenys apie susijusius asmenis, nusikaltimų duomenys, aplinkybės, kuriomis nusikaltimai buvo išaiškinti, konfiskuoti objektai ir sąsajos su kitomis bylomis.2. Valstybių narių kompetentingos institucijos, tirdamos euro klastojimą ir nusikaltimus, susijusius su euro klastojimu, atitinkamais atvejais naudojasi Laikinojo teisminio bendradarbiavimo padalinio teikiamomis galimybėmis ir vėliau Eurojusto, kai tik jis bus įsteigtas, siūlomomis bendradarbiavimo galimybėmis, vadovaudamosi nuostatomis, išdėstytomis Laikinojo teisminio bendradarbiavimo padalinio ir Eurojusto steigimo dokumentuose.5 straipsnisĮsigaliojimasŠis sprendimas įsigalioja nuo jo paskelbimo Oficialiajame leidinyje dienos.Priimta Briuselyje, 2001 m. gruodžio 6 d.Tarybos varduPirmininkasM. Verwilghen[1] OL C 75, 2001 3 7, p. 1.[2] Nuomonė, pateikta 2001 m. spalio 23 d. (dar nepaskelbta Oficialiajame leidinyje).[3] OL L 139, 1998 5 11, p. 1.[4] OL L 140, 2000 6 14, p. 1.[5] OL L 181, 2001 7 4, p. 6.[6] OL L 181, 2001 7 4, p. 11.[7] OL C 316, 1995 11 27, p. 2. Konvencija su paskutiniais pakeitimais, padarytais 2000 m. lapkričio 30 d. Protokolu (OL C 358, 2000 12 13, p. 2).--------------------------------------------------

Summary:
Euro apsauga nuo padirbinėjimo
Euro apsauga nuo padirbinėjimo
DOKUMENTAS, KURIO SANTRAUKA PATEIKIAMA:
Sprendimas 2001/887/TVR dėl euro apsaugos nuo klastojimo
KOKS ŠIO SPRENDIMO TIKSLAS?
              
Šiuo sprendimu siekiama užtikrinti, kad tiriant euro padirbinėjimą būtų atliekama įtartinos padirbtos valiutos nuosekli ir veiksminga ekspertizė, o informacija būtų perduota visoms ES šalims.
PAGRINDINIAI ASPEKTAI
              
Prieš euro įvedimą 2002 m. sausio 1 d. šiuo sprendimu buvo papildytos kelios esamos taisyklės dėl euro apsaugos nuo padirbinėjimo, visų pirma:
Tarybos pamatinis sprendimas 2000/383/TVR, kuris pakeistas Direktyva 2014/62/ES dėl kriminalinės bausmės už euro ir kitų valiutų padirbinėjimą;
Tarybos reglamentas (EB) Nr. 1338/2001, kuriuo nustatomos priemonės, reikalingos apsaugoti eurą nuo padirbinėjimo.
Tiriant euro padirbinėjimą, ES šalys privalo užtikrinti, kad nacionaliniai analizės centrai (NAC) atliks įtartinų padirbtų euro banknotų reikiamą ekspertizę, o nacionaliniai monetų analizės centrai (NMAC) – įtartinų padirbtų monetų ekspertizę. ES šalys privalo perduoti šių ekspertizių rezultatus Europolui (Europos policijos biurui).
ES šalių nacionalinės centrinės įstaigos Europolui privalo perduoti centralizuotą informaciją apie euro padirbinėjimą ir susijusius nusikaltimus, įskaitant informaciją, gautą iš ES nepriklausančių šalių. Šią informaciją mažiausiai sudaro:
duomenys apie susijusius asmenis;
nusikaltimų duomenys;
aplinkybės, kuriomis nusikaltimai buvo išaiškinti;
konfiskuoti objektai;
sąsajos su kitomis bylomis.
ES šalių kompetentingos institucijos, tirdamos euro padirbinėjimą ir nusikaltimus, susijusius su euro padirbinėjimu, turėtų bendradarbiauti su Eurojustu.
Komisijos sprendimu 2005/37/EB buvo įsteigtas Europos techninis ir mokslinis centras, kurio užduotis – apsaugoti euro monetas nuo padirbinėjimo. Jis analizuoja ir klasifikuoja padirbtas euro monetas ir padeda nacionalinėms valdžios institucijoms.
NUO KADA TAIKOMAS ŠIS SPRENDIMAS?
              
Sprendimas taikomas nuo 2001 m. gruodžio 14 d.
KONTEKSTAS
              
Daugiau informacijos žr.:
Apsauga nuo padirbinėjimo (Europos Komisija);
Apsauga nuo padirbinėjimo (Europos Centrinis Bankas).
PAGRINDINIS DOKUMENTAS
2001 m. gruodžio 6 d. Tarybos sprendimas 2001/887/TVR dėl euro apsaugos nuo klastojimo (OL L 329, 2001 12 14, p. 1–2)
SUSIJĘ DOKUMENTAI
2001 m. birželio 28 d. Tarybos reglamentas (EB) Nr. 1338/2001, nustatantis priemones, būtinas euro apsaugai nuo padirbinėjimo (OL L 181, 2001 7 4, p. 6–10)
Paskesni Reglamento (EB) Nr. 1338/2001 daliniai pakeitimai buvo įterpti į pagrindinį tekstą. Ši konsoliduota versija yra skirta tik informacijai.
2004 m. spalio 29 d. Komisijos sprendimas 2005/37/EB, įsteigiantis Europos techninį ir mokslinį centrą (ETMC) ir užtikrinantis jo funkcionavimą bei techninių institucijų veiklos koordinavimą siekiant apsaugoti euro monetas nuo padirbinėjimo (OL L 19, 2005 1 21, p. 73–74)
2014 m. gegužės 15 d. Europos Parlamento ir Tarybos direktyva 2014/62/ES dėl euro ir kitų valiutų apsaugos nuo padirbinėjimo baudžiamosios teisės priemonėmis, kuria pakeičiamas Tarybos pamatinis sprendimas 2000/383/TVR (OL L 151, 2014 5 21, p. 1–8)
paskutinis atnaujinimas 03.04.2017